Vrou, 3 kinders sterf in brand | Netwerk24
Deur Meghan Lawrence 21 Mei 2019 09:34
'n Vrou en drie kinders is Dinsdagoggend in 'n brand in Khayelitsha in Kaapstad dood. 'n Man is beseer.
Jermaine Carelse, woordvoerder van Kaapstadse brandweer, sê die stad se reddingswerkers het omstreeks 04:50 Dinsdagoggend 'n oproep ontvang oor 'n brand by 'n woning in Hlomelastraat, Town 2, Khayelitsha.
"Drie brandweerwaens, 'n reddingsvoertuig en 14 brandbestryders is uitgestuur. Die brand is teen 05:20 geblus, maar 'n vrou, twee meisies en een seun was reeds weens rookinaseming dood. 'n Man is met brandwonde in 'n nabygeleë hospitaal opgeneem.